pythainlp/thai-wiki-dataset-v3 huggingface dataset:
สโมสรฟุตบอลเอ็มเมิน

สโมสรฟุตบอลเอ็มเมิน (FC Emmen) เป็นสโมสรฟุตบอลที่ตั้งอยู่ที่เมืองเอ็มเมิน จังหวัดเดรนเทอ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1925 และเข้าร่วมเอร์สเตอดีวีซี (ดิวิชัน 1) ในปี ค.ศ. 1985 ก่อนจะเลื่อนชั้นมาลีกสูงสุดเป็นครั้งแรกในประวัติศาสตร์เมื่อปี ค.ศ. 2017
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2468
ประเทศมองโกเลียในเอเชียนเกมส์

ประเทศมองโกเลีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติมองโกเลีย เป็นผู้รับผิดชอบส่งนักกีฬามองโกเลียเข้าร่วมการแข่งขัน ทีมชาติมองโกเลียได้รับเหรียญรางวัลจากการแข่งทั้งหมด 25 เหรียญทอง 46 เหรียญเงิน 91 เหรยียญทองแดง รวมทั้งสิ้น 162 เหรียญ
== สรุปเหรียญรางวัล ==
== ดูเพิ่ม ==
ประเทศมองโกเลียในโอลิมปิก
== อ้างอิง ==
มองโกเลีย
ฟอร์ตือนาซิตตาร์ด

ฟอร์ตือนาซิตตาร์ด (Fortuna Sittard) เป็นสโมสรฟุตบอลที่ตั้งอยู่ที่เมืองซิตตาร์ด จังหวัดลิมบูร์ก ทางตอนใต้ของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1968 โดยเป็นการรวมตัวกันระหว่างสโมสรฟอร์ตือนา 54 กับสโมสรซิตตาร์ดียา ประสบความสำเร็จคว้าแชมป์ฟุตบอลรายการถ้วย 2 ครั้งในปี ค.ศ. 1957 และ 1964
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2511
สโมสรฟุตบอลโกรนิงเงิน

สโมสรฟุตบอลโกรนิงเงิน (Football Club Groningen) เป็นสโมสรฟุตบอลที่ตั้งอยู่ที่เมืองโกรนิงเงิน จังหวัดโกรนิงเงิน ทางตอนเหนือของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1915 ในชื่อ อือนีตัส (Unitas) ก่อนจะเปลี่ยนชื่อเป็น GVAV และเปลี่ยนเป็นสโมสรฟุตบอลโกรนิงเงินในปี ค.ศ. 1971 เคยใช้สนามโอสเตอร์ปาร์กเป็นสนามเหย้าระหว่างปี ค.ศ. 1971–2005 ก่อนจะย้ายมาสนามฮิตาชิแคพิทัลโมบิลิตี (หรือสนามเออโรบอร์ค) ในปัจจุบันซึ่งมีความจุ 22,579 ที่นั่ง
โกรนิงเงินจบผลงานได้ดีที่สุดด้วยการจบอันดับ 3 ในเอเรดีวีซีเมื่อปี ค.ศ. 1991 และ 2006 เคยคว้าแชมป์ฟุตบอลรายการถ้วยในฤดูกาล 2014-15
== อ้างอิง ==
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2458
สโมสรกีฬาเฮเรินเฟน

สโมสรกีฬาเฮเรินเฟน (Sportclub Heerenveen) หรือ เอสเซ เฮเรินเฟน (SC Heerenveen) เป็นสโมสรฟุตบอลที่ตั้งอยู่ที่เมืองเฮเรินเฟน จังหวัดฟรีสลันด์ ทางตอนเหนือของประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1920 ในชื่อ อัตเลตา (Athleta) ก่อนจะเปลี่ยนชื่อเป็น สปาร์ตาน (Spartaan) และเปลี่ยนเป็น เฟ.เฟ. เฮเรินเฟน ในปี ค.ศ. 1922 กระทั่งต่อมาในปี ค.ศ. 1974 สโมสรประสบปัญหาทางการเงิน จึงได้แยกทีมอาชีพกับทีมสมัครเล่นออกจากกันเมื่อวันที่ 1 มิถุนายน ค.ศ. 1977 และทีมอาชีพได้เปลี่ยนชื่อเป็น เอสเซ เฮเรินเฟน และใช้ชื่อนี้มาจนถึงปัจจุบัน
แม้อาจจะไม่ประสบความสำเร็จในลีกสูงสุดมากมาย แต่สโมสรได้ผ่านเข้าไปเล่นในรอบฟุตบอลระดับยุโรปหลายครั้งในคริสต์ทศวรรษ 1990 และ 2000 ทำผลงานได้ดีที่สุดในการคว้ารองแชมป์เอเรอดีวีซีในฤดูกาล 1999–2000 และคว้าแชมป์ฟุตบอลรายการถ้วยในฤดูกาล 2008–09
== อ้างอิง ==
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2463
สรุปเหรียญเอเชียนเกมส์ 2006

สรุปเหรียญเอเชียนเกมส์ 2006  เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2006 ในโดฮา ประเทศกาตาร์ ตั้งแต่วันที่ 1-15 ธันวาคม พ.ศ. 2549
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 2006
สรุปเหรียญเอเชียนเกมส์ 2010

สรุปเหรียญเอเชียนเกมส์ 2010  เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2010 ในกวางโจว ประเทศจีน ตั้งแต่วันที่ 12-27 พฤศจิกายน พ.ศ. 2553
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 2010
ประเทศซาอุดีอาระเบียในเอเชียนเกมส์

ประเทศซาอุดีอาระเบีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติซาอุดีอาระเบีย เป็นผู้รับผิดชอบส่งนักกีฬาซาอุดีอาระเบียเข้าร่วมการแข่งขัน ทีมชาติซาอุดีอาระเบียได้รับเหรียญรางวัลจากการแข่งทั้งหมด 25 เหรียญทอง 13 เหรียญเงิน 23 เหรียญทองแดง รวมทั้งสิ้น 61 เหรียญ
== สรุปเหรียญรางวัล ==
== ดูเพิ่ม ==
ประเทศซาอุดีอาระเบียในโอลิมปิก
== อ้างอิง ==
ซาอุดีอาระเบีย
เฮราเกล็สอัลเมอโล

เฮราเกล็สอัลเมอโล (Heracles Almelo) เป็นสโมสรฟุตบอลที่ตั้งอยู่ที่เมืองอัลเมอโล จังหวัดโอเฟอไรส์เซิล ทางตะวันออกของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1903 ในชื่อ เฮราเกล็ส (เฮอร์คิวลีส) ตามชื่อของบุตรของเทพเจ้าซูส ก่อนจะเปลี่ยนชื่อเป็นเอสเซ เฮราเกล็ส เมื่อปี ค.ศ. 1974 และเป็นเฮราเกล็สอัลเมอโล เมื่อปี ค.ศ. 1998
เฮราเกล็สประสบความสำเร็จคว้าแชมป์ลีกสูงสุดของเนเธอร์แลนด์ในฤดูกาล 1926–27 และ 1940–41 ในระบบลีกเดิมก่อนที่เอเรอดีวีซีจะตั้งขึ้น(ในปี ค.ศ. 1956) ในฤดูกาล 2015–16 เฮราเกล็สจบอันดับ 6 ของเอเรอดีวีซี จึงได้ผ่านเข้าไปเล่นรอบเพลย์ออฟในรายการฟุตบอลยุโรปและคว้าโควตายูโรปาลีกมาได้สำเร็จสำหรับฤดูกาล 2016-17
== อ้างอิง ==
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2446
ประเทศอิสราเอลในเอเชียนเกมส์

ประเทศอิสราเอล เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ และจากผลกระทบความขัดแย้งทางการเมืองกับชาติอาหรับอิสราเอลจึงเข้าร่วมครั้งสุดท้ายในเอเชียนเกมส์ 1974 ที่กรุงเตหะราน ประเทศอิหร่าน มีคณะกรรมการโอลิมปิกอิสราเอล เป็นผู้รับผิดชอบส่งนักกีฬาอิสราเอลเข้าร่วมการแข่งขัน ทีมชาติอิสราเอลได้รับเหรียญรางวัลจากการแข่งขันทั้งหมด 18 เหรียญทอง 16 เหรียญเงิน 19 เหรียญทองแดง รวมทั้งสิ้น 53 เหรียญ
== สรุปเหรียญรางวัล ==
== ดูเพิ่ม ==
ประเทศอิสราเอลในโอลิมปิก
== อ้างอิง ==
อิสราเอล
สปาร์ตาโรตเตอร์ดัม

สปาร์ตาโรตเตอร์ดัม (Sparta Rotterdam) เป็นสโมสรฟุตบอลที่ตั้งอยู่ที่เมืองรอตเทอร์ดามในจังหวัดเซาท์ฮอลแลนด์ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 1 เมษายน ค.ศ. 1888 จึงเป็นสโมสรที่เก่าแก่ที่สุดในเนเธอร์แลนด์
สปาร์ตาเป็นสโมสรคู่ปรับของสโมสรเอ็กเซ็ลซียอร์ (ก่อตั้งเมื่อ ค.ศ. 1902) และไฟเยอโนร์ด (ก่อตั้งเมื่อ ค.ศ. 1908) ซึ่งตั้งอยู่ในเมืองรอตเทอร์ดามเช่นเดียวกัน เคยประสบความสำเร็จคว้าแชมป์ลีกสูงสุดของเนเธอร์แลนด์ระบบเก่า 5 ครั้งในฤดูกาล 1908–09, 1910–11, 1911–12, 1912–13 และ 1914–15 ก่อนที่ระบบลีกจะเปลี่ยนเป็นลีกเอเรอดีวีซี และสปาร์ตาก็คว้าแชมป์มาครองได้หนึ่งครั้งในฤดูกาล 1958–59 นอกจากนี้ยังคว้าแชมป์ฟุตบอลรายการถ้วยได้ 3 ครั้ง
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2431
ประเทศเวียดนามในเอเชียนเกมส์

ประเทศเวียดนาม เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ มีคณะกรรมการโอลิมปิกเวียดนาม เป็นผู้รับผิดชอบส่งนักกีฬาเวียดนามเข้าร่วมการแข่งขัน ทีมชาติเวียดนามได้รับเหรียญรางวัลจากการแข่งขันทั้งหมด 18 เหรียญทอง 70 เหรียญเงิน 93 เหรียญทองแดง รวมทั้งสิ้น 181 เหรียญ
== สรุปเหรียญรางวัล ==
The Olympic Council of Asia (OCA) has recently stripped the 62 kg gold medal in wrestling for the Mongolian Orkhon Purevdorj athlete for the use of banned substances. So athlete Nguyen Thi My Hanh lost 0-4 to Orkhon Purevdorj in the quarter-finals to receive a gold medal.
== ดูเพิ่ม ==
ประเทศเวียดนามในโอลิมปิก
== อ้างอิง ==
เวียดนาม
ประเทศพม่าในเอเชียนเกมส์

ประเทศพม่า เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกพม่า เป็นผู้รับผิดชอบส่งนักกีฬาพม่าเข้าร่วมการแข่งขัน ทีมชาติพม่าได้รับเหรียญรางวัลจากการแข่งขันทั้งหมด 16 เหรียญทอง 31 เหรียญเงิน 55 เหรียญทองแดง รวมทั้งสิ้น 102 เหรียญ
== สรุปเหรียญรางวัล ==
== ดูเพิ่ม ==
ประเทศพม่าในโอลิมปิก
== อ้างอิง ==
พม่า
สโมสรฟุตบอลยูเทรกต์

สโมสรฟุตบอลยูเทรกต์ (Football Club Utrecht) เป็นสโมสรฟุตบอลที่ตั้งอยู่ที่เมืองยูเทรกต์ในประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 1 กรกฎาคม ค.ศ. 1970 โดยเป็นการรวมตัวกันของสโมสร 3 แห่งได้แก่ เฟเฟ โดส, อูเอสเฟ เอลิงก์ไวก์ และเฟโลกซ์
จากนั้น สโมสรฟุตบอลยูเทรกต์ประสบความสำเร็จคว้าแชมป์ฟุตบอลรายการถ้วยมาครองได้ 3 ครั้งใน ค.ศ. 1985, 2003 และ 2004 และคว้าแชมป์ฟุตบอลซูเปอร์คัพรายการโยฮันไกรฟฟ์สคาลใน ค.ศ. 2005 นับเป็นสโมสรแรกนอกจากสามทีมยักษ์อย่างอายักซ์, ไฟเยอโนร์ด และเปเอสเฟ ที่ครองแชมป์รายการนี้ได้ นอกจากนี้ ยูเทรกต์ยังเป็นอีกหนึ่งทีมที่ไม่เคยตกชั้นจากลีกสูงสุดเอเรอดีวีซีของเนเธอร์แลนด์
== อ้างอิง ==
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2513
ประเทศศรีลังกาในเอเชียนเกมส์

ประเทศศรีลังกา เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติศรีลังกา เป็นผู้รับผิดชอบส่งนักกีฬาศรีลังกาเข้าร่วมการแข่งขัน ทีมชาติศรีลังกาได้รับเหรียญรางวัลจากการแข่งขันทั้งหมด 11 เหรียญทอง 11 เหรียญเงิน 24 เหรียญทองแดง รวมทั้งสิ้น 46 เหรียญ
== สรุปเหรียญรางวัล ==
== ดูเพิ่ม ==
ประเทศศรีลังกาในโอลิมปิก
== อ้างอิง ==
ศรีลังกา
เอสเบเฟ ฟีเตสเซอ

เอสเบเฟ ฟีเตสเซอ (SBV Vitesse) หรือที่รู้จักกันในชื่อ ฟีเตสเซอ อาร์เนม เป็นสโมสรฟุตบอลที่ตั้งอยู่ที่เมืองอาร์เนมในจังหวัดเกลเดอร์ลันด์ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 14 พฤษภาคม ค.ศ. 1892 จึงถือว่าเป็นสโมสรเก่าแก่ของประเทศเนเธอร์แลนด์ แม้จะไม่เคยคว้าแชมป์ลีกสูงสุดของเนเธอร์แลนด์ แต่ก็เคยคว้าโควตาไปเล่นในฟุตบอลรายการยุโรปได้บางครั้ง ผลงานที่ดีที่สุดคือการจบอันดับที่ 3 ในฤดูกาล 1997–98 และคว้าแชมป์ฟุตบอลรายการถ้วยในปี 2017
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2435
เฟเฟเฟ-เฟ็นโล

เฟเฟเฟ-เฟ็นโล (VVV-Venlo) เป็นสโมสรฟุตบอลที่ตั้งอยู่ที่เมืองเวนโลในจังหวัดลิมบูร์ก ประเทศเนเธอร์แลนด์ ใกล้กับชายแดนประเทศเยอรมนี ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1903 โดย เฟเฟเฟ เป็นอักษรย่อในภาษาดัตช์ที่มีความหมายในตัวว่า "สโมสรฟุตบอลเวนโล" (Venlose Voetbal Vereniging) สีประจำสโมสรคือสีเหลืองดำ
เฟเฟเฟเป็นสโมสรที่ไม่ประสบความสำเร็จมากนักในลีกเนเธอร์แลนด์ แต่พอจะเป็นที่รู้จักบ้างในหมู่ชาวเอเชีย เพราะเคซูเกะ ฮนดะ อดีตกัปตันทีมชาติญี่ปุ่นเคยมาเล่นที่สโมสรแห่งนี้ระหว่าง ค.ศ. 2007–2010 ก่อนจะย้ายไปที่ซีเอสเคเอ มอสโก
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2446
แอร์กาเซ วาลไวก์

แอร์กาเซ วาลไวก์ (RKC Waalwijk)  เป็นสโมสรฟุตบอลที่ตั้งอยู่ที่เมืองวาลไวก์ จังหวัดนอร์ทบราบันต์ ในประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1940 โดยเป็นการรวมตัวกันของสามสโมสรได้แก่ เฮ็ก, เวเฟเบ และแฮร์กือเล็ส โดย แอร์กาเซ มาจากอักษรย่อในภาษาดัตช์ของวลี Rooms Katholieke Combinatie Waalwijk หมายถึง การรวมตัวกันของชาวโรมันคาทอลิก เนื่องจากจังหวัดนอร์ทบราบันต์เป็นจังหวัดที่ประชาชนนับถือนิกายโรมันคาทอลิกจำนวนมาก ซึ่งต่างกับส่วนอื่นของเนเธอร์แลนด์ที่นับถือนิกายโปรเตสแตนต์
สีประจำสโมสรคือสีเหลืองน้ำเงิน ปัจจุบันยังไม่เคยสัมผัสแชมป์ลีกสูงสุดของเนเธอร์แลนด์
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2483
วิลเลิมตเว

วิลเลิมตเว (Willem II) หรือที่รู้จักกันในชื่อ วิลเลิมตเวติลบืร์ค (Willem II Tilburg) เป็นสโมสรฟุตบอลที่ตั้งอยู่ที่เมืองติลบืร์คในจังหวัดนอร์ทบราบันต์ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 12 สิงหาคม ค.ศ. 1896 ในชื่อ "ติลบูร์เกีย" (Tilburgia) ต่อมาเมื่อวันที่ 12 มกราคม ค.ศ. 1898 ได้เปลี่ยนชื่อเป็น "วิลเลิมตเว" เพื่อเป็นเกียรติแก่พระเจ้าวิลเลิมที่ 2 แห่งเนเธอร์แลนด์ ผู้ทรงบัญชาการกองทัพดัตช์ในการสงครามปฏิวัติเบลเยียมและทรงตั้งฐานบัญชาการกองทัพที่ติลบืร์ค โดยในขณะนั้นพระองค์ยังดำรงพระอิสริยศเป็นเจ้าชายแห่งราชวงศ์ออเรนจ์ และหลังจากทรงขึ้นครองราชย์ไปแล้ว พระองค์ก็ยังใช้เวลาส่วนใหญ่อยู่ในเมืองติลบืร์ค
แม้จะไม่ประสบความสำเร็จมากมายในลีกเนเธอร์แลนด์ โดยคว้าแชมป์ลีกสูงสุดระบบเก่าได้ในฤดูกาล 1915–16 1951–52 และ 1954–55  แต่วิลเลิมตเวก็เป็นสโมสรแจ้งเกิดให้กับนักเตะชื่อดังหลายคน ทั้งยัน ฟัน รุเซิล, โยริส มาไตเซิน, ยาป สตัม, แฟร็งกี เดอ โยง, มาร์ก โอเฟอร์มาร์ส, ซามี ฮูเปีย รวมถึงนักเตะสัญชาติไทยอย่างจอฟฟรี่ย์ ธีรยุทธ พรหมมายนต์
สีประจำสโมสรคือสีแดง ขาว น้ำเงินซึ่งได้แรงบันดาลใจมาจากสีธงชาติของเนเธอร์แลนด์ และยังใช้ชื่อสนามว่า โกนิงวิลเลิมตเวสตาดีโยน ซึ่งแปลว่า "สนามกีฬาของพระเจ้าวิลเลิมที่ 2" มีความจุ 14,700 ที่นั่ง
== อ้างอิง ==
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2439
เป็กซโวลเลอ

เป็กซโวลเลอ (PEC Zwolle) เป็นสโมสรฟุตบอลที่ตั้งอยู่ที่เมืองซโวลเลอในจังหวัดโอเฟอไรส์เซิล ประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์
เป็กซโวลเลอก่อตั้งขึ้นเมื่อปี ค.ศ. 1910 ในชื่อ PH EDN Combinatie หมายถึงการรวมกันของสองสโมสร คือ PH หมายถึงเจ้าชายเฮนดริก (ดยุกเฮนดริกแห่งเม็คเล็นบูร์ก-ชเวริน) และ EDN หมายถึง เอ็นเดอเดเซสเปอเรร์ตนิมเมอร์ (แปลว่า "และไม่เคยสิ้นหวัง") หรือย่อได้เป็น เป็ก (PEC) ในเริ่มแรกลงแข่งขันในฐานะทีมสมัครเล่น ก่อนจะยกระดับมาเป็นสโมสรฟุตบอลอาชีพในปี ค.ศ. 1955 เปลี่ยนชื่อเป็น เป็กซโวลเลอ เมื่อปี ค.ศ. 1971 และ เป็กซโวลเลอ 82 ในปี ค.ศ. 1982 เมื่อสโมสรเกิดวิกฤตการณ์ทางการเงินจนใกล้ล้มละลาย มีการปรับโครงสร้างครั้งใหญ่ และได้เปลี่ยนชื่อกลับเป็น เป็กซโวลเลอ ดังเดิมเมื่อวันที่ 14 เมษายน ค.ศ. 2012
ปัจจุบันเป็กซโวลเลอยังไม่เคยคว้าแชมป์ลีกสูงสุดของเนเธอร์แลนด์ได้เลย โดยผลงานที่ดีที่สุดคือการจบอันดับ 6 ในฤดูกาล 2014–15 และการคว้าแชมป์ฟุตบอลรายการถ้วยในปี ค.ศ. 2014
สโมสรฟุตบอลในประเทศเนเธอร์แลนด์
สโมสรในเอเรอดีวีซี
สโมสรกีฬาที่ก่อตั้งในปี พ.ศ. 2453
เจสซิกา แชสเตน

เจสซิกา มิเชลล์ แชสเตน (Jessica Michelle Chastain) เกิด 24 มีนาคม ค.ศ. 1977 เป็นนักแสดงและโปรดิวเซอร์ชาวอเมริกัน เป็นที่รู้จักจากภาพยนตร์เนื้อหาสนับสนุนสิทธิสตรี เธอเป็นเจ้าของรางวัลออสการ์ สาขานักแสดงนำหญิงยอดเยี่ยม ประจำปี 2022 จากภาพยนตร์เรื่อง The Eyes of Tammy Faye นอกจากนั้น เธอยังเคยได้รับการเสนอชิงรางวัลต่าง ๆ อาทิ หนึ่งรางวัลลูกโลกทองคำและสามรางวัลออสการ์ นิตยสาร ไทม์ ให้เธออยู่ในรายชื่อ 100 คน ผู้ทรงอิทธิพลมากที่สุดของโลก เมื่อปี ค.ศ. 2012
เธอเกิดและเติบโตที่เมืองแซคราเมนโต แชสเตนได้พัฒนาและเริ่มสนใจในการแสดงตั้งแต่ยังเด็ก โดยในปี 1998 แสดงในระดับอาชีพครั้งแรกกับละครเวทีในบท จูเลียต ในบทประพันธ์ของวิลเลียม เชกสเปียร์ หลังศึกษาการแสดงที่โรงเรียนจูลิอาร์ต ก็ได้เซ็นสัญญาเป็นศิลปินกับโปรดิวเซอร์โทรทัศน์ ที่ชื่อ จอห์น เวลส์ เธอได้เป็นแขกรับเชิญให้ซีรีส์โทรทัศน์หลายรายการ เช่น  Trial by Jury เธอยังแสดงงานละครเวทีให้กับละครเวทีของ อันตอน เชคอฟ เรื่อง The Cherry Orchard ในปี 2004 และละครโศกในบทประพันธ์ของออสการ์ ไวลด์ เรื่อง Salome ในปี 2006
ผลงานแสดงภาพยนตร์เรื่องแรกของแชสเตน คือ ภาพยนตร์ชีวิตเรื่อง Jolene (2008) และในปี 2011 เธอเริ่มเป็นที่รู้จักทั่วไปจากการแสดงภาพยนตร์ 6 เรื่อง รวมถึงเรื่อง Take Shelter และ The Tree of Life ส่วนผลงานแสดงในบทสาวสังคมในเรื่อง The Help ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และในปี 2002 เธอได้รับรางวัลลูกโลกทองคำ และได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากการแสดงเป็นนักวิเคราะห์จากซีไอเอ หนังแนวระทึกขวัญเรื่อง Zero Dark Thirty แชสเตนได้แสดงในละครบรอดเวย์ครั้งแรก ในการนำละคร The Heiress มาทำใหม่ในปีเดียวกันนั้น ผลงานแสดงที่มีรายได้สูงสุดของเธอ เช่น ภาพยนตร์นวนิยายวิทยาศาสตร์เรื่อง Interstellar (2014) และ The Martian (2015) และภาพยนตร์สยองขวัญ It Chapter Two (2019) และเธอยังได้รับเสียงวิจารณ์ที่ดีอย่างต่อเนื่องจากการแสดงภาพยนตร์ชีวิตเรื่อง A Most Violent Year (2014), Miss Sloane (2016) และ Molly's Game (2017)
แชสเตนเป็นผู้ก่อตั้งบริษัทผลิตภาพยนตร์ที่ชื่อ เฟรกเกิลฟิมส์ ซึ่งได้สร้างภาพยนตร์หลากหลายแนว เธอยังเป็นกระบอกเสียงทางด้านสุขภาพจิต เช่นเดียวกับทางด้านเพศและความเท่าเทียมทางเชื้อชาติ เธอสมรสกับผู้บริหารด้านแฟชันที่ชื่อ จัน ลูกา ปัสซี เด เปรโปซูโล มีบุตรสาวด้วยกันหนึ่งคน
นักแสดงภาพยนตร์หญิงชาวอเมริกัน
ผู้อำนวยการสร้างภาพยนตร์ชาวอเมริกัน
นักแสดงละครโทรทัศน์หญิงชาวอเมริกัน
นักแสดงนำหญิงยอดเยี่ยม รางวัลออสการ์
ฆูลิโอ กอร์ตาซาร์

ฆูลิโอ กอร์ตาซาร์ (Julio Cortázar) หรือชื่อเกิด ฆูลิโอ โฟลเรนซิโอ กอร์ตาซาร์ (Julio Florencio Cortázar; 26 สิงหาคม ค.ศ. 1914 – 12 กุมภาพันธ์ ค.ศ. 1984) เป็นนักแต่งนวนิยาย นักเขียนเรื่องสั้น และนักเขียนความเรียงชาวอาร์เจนตินา เป็นที่รู้จักจากการเป็นผู้ริเริ่มกลุ่มลาตินอเมริกันบูม กอร์ตาซาร์มีอิทธิพลต่อนักอ่านลาตินอเมริกาอย่างแท้จริง รวมถึงอิทธิพลต่อนักเขียนในอเมริกาและยุโรป
เขาถือเป็นหนึ่งในนักเขียนที่มีความคิดสร้างสรรค์ที่สุดและไม่เหมือนใคร ณ เวลานั้น ยังเป็นปรมาจารย์ด้านประวัติศาสตร์ ผู้เขียนร้อยแก้วและเรื่องสั้นได้ดั่งบทกวี และผู้สร้างสรรค์นวนิยายที่สำคัญในทิศทางใหม่ที่ได้สร้างงานประพันธ์สู่โลกลาตินอเมริกาโดยเปลี่ยนรูปแบบดั้งเดิมผ่านการเล่าเรื่องโดยหลีกหนีเส้นตรง ในด้านเนื้อหาของงาน เป็นการเดินทางสู่ขอบเขตระหว่างความเป็นจริงกับเรื่องจินตนาการ มักมีแนวเรื่องเกี่ยวกับสัจนิยมมหัศจรรย์ (magical realism) และคติเหนือจริง
เขาใช้ชีวิตในวัยเด็กและวัยรุ่นที่อาร์เจนตินา จากนั้นหลังคริสต์ทศวรรษ 1950 ใช้ชีวิตที่ยุโรป เขาอาศัยอยู่ที่อิตาลี สเปน สวิตเซอร์แลนด์ และฝรั่งเศส ที่นี่เขาตั้งถิ่นฐานเมื่อปี ค.ศ. 1951 และเขียนผลงานหลายชิ้นที่นี่
==อ้างอิง==
บุคคลจากบรัสเซลส์
นักเขียนประเภทสัจนิยมมหัศจรรย์
นักเขียนชาวอาร์เจนตินา
แจ็กซ์สัน ไรเกอร์

แชด ลีล (Chad Lail; ) เป็นนักแสดง, นักเพาะกายและนักมวยปล้ำอาชีพชาวอเมริกันที่เซ็นสัญญากับ WWE ในนาม แจ็กซ์สัน ไรเกอร์ (Jaxson Ryker) เป็นสมาชิกของกลุ่ม "Forgotten Sons" ร่วมกับ Steve Cutler และ Wesley Blake เขาเป็นที่รู้จักในสมาคม Total Nonstop Action Wrestling (TNA) ในนาม กันเนอร์ (Gunner) เป็นแชมป์ TNA Television Champion 1 สมัย และ TNA World Tag Team Champion 1 สมัยร่วมกับ James Storm
==ผลงาน==
Action Packed Wrestling
*APW Chester Heavyweight Championship (2 times)
East Coast Championship Wrestling
*ECCW Tag Team Championship (1 time)
Ground Xero Wrestling
*GXW Heavyweight Championship (1 time)
National Wrestling Alliance
*NWA National Heavyweight Championship (1 time)
*Future Legends Cup (2010)
NWA Anarchy
*NWA Anarchy Heavyweight Championship (1 time)
*NWA Anarchy Tag Team Championship (1 time)1 – with Kimo and Abomination
NWA Charlotte
*NWA Mid-Atlantic Heritage Championship (1 time)
Pro Wrestling Illustrated
*Ranked No. 40 of the top 500 singles wrestlers in the PWI 500 in 2014
Premiere Wrestling Xperience
*PWX Innovative Television Championship (1 time)
Showtime All-Star Wrestling
*SAW International Heavyweight Championship (1 time)
Southern Wrestling Association
*Rhymer Cup (2016) - with John Skyler
Total Nonstop Action Wrestling
*TNA Television Championship (1 time)
*TNA World Tag Team Championship (1 time) – with James Storm
*Feast or Fired (2013 – World Heavyweight Championship contract)
*Feast or Fired (2013 – World Tag Team Championship contract)2
*TNA World Cup (2014) – with Bully Ray, Eric Young, Eddie Edwards and ODB
*TNA World Cup (2015) – with Jeff Hardy, Davey Richards, Rockstar Spud, Crazzy Steve and Gail Kim
*TNA Classic (2015)
WrestleForce
*WrestleForce Championship (1 time)
1Shatter defended the title with either Kimo or Abomination under the Freebird Rule.
2Won this contract from Ethan Carter III in a tag team ladder match for both briefcases with James Storm teaming with Gunner and Magnus teaming with Carter. Later gave the contract to Storm.
==อ้างอิง==
==แหล่งข้อมูลอื่น==
Official Myspace Page of Phill Shatter
นักมวยปล้ำอาชีพชาวอเมริกัน
บุคคลจากชาร์ลอตต์
ไบรา

ไบรา (Beira) เป็นเมืองหลวงและเมืองที่ใหญ่ที่สุดของจังหวัดซูฟาลา ประเทศโมซัมบิก เมืองตั้งอยู่บริเวณที่แม่น้ำปุงเกวไหลลงมหาสมุทรอินเดีย เมืองตั้งอยู่บริเวณตอนกลางของประเทศ เป็นเมืองมีประชากรมากเป็นอันดับ 4 ของประเทศ รองจากมาปูตู มาตอลา และนัมปูลา เมืองมีประชากร 397,368 คน ในปี ค.ศ. 1997 และเพิ่มมาเป็น 530,604 ในปี 2019 ไบราเป็นเมืองชายฝั่งทะเลมีท่าเรือไบราที่มีความสำคัญในภูมิภาค เป็นประตูสู่ประเทศ รวมถึงประเทศที่ไม่ติดทะเล อย่าง ซิมบับเว แซมเบีย และมาลาวี
เดิมมีชื่อว่า ชิเวเว ตามชื่อแม่น้ำท้องถิ่น จากนั้นเปลี่ยนชื่อมาเป็น ไบรา เพื่อเป็นเกียรติให้แก่มกุฎราชกุมารโปรตุเกส ดอม ลุยส์ ฟีลีปีที่เคยเสด็จมาเยือนประเทศโมซัมบิกในช่วงต้นคริสต์ทศวรรษ 1900 เมืองได้รับการพัฒนาครั้งแรกโดยบริษัทโมซัมบิกของโปรตุเกสในศตวรรษที่ 19 โดยได้แทนเมืองซูฟาลาในฐานะท่าเรือหลักของประเทศ จากนั้นได้รับการพัฒนาโดยตรงจากรัฐบาลอาณานิคมโปรตุเกส ตั้งแต่ปี ค.ศ. 1947 จนโมซัมบิกได้รับอิสรภาพจากโปรตุเกสในปี 1975 ไบราเป็นเมืองท่าท่าทะเลใหญ่เป็นอันดับ 2 ของประเทศที่มีการขนส่งสินค้ามายังโมซัมบิก เป็นรองเพียงเมือง มาปูตู
ในเดือนมีนาคม 2019 เมืองได้รับความเสียหายอย่างหนัก จากพายุหมุนเขตร้อนอิดาอี ทำลายเมืองมากถึง 90%
==อ้างอิง==
เมืองในประเทศโมซัมบิก
ฮัวหยง (ซ้องกั๋ง)

บุคคลนี้ เป็นคนละคนกับ ฮัวหยง (สามก๊ก)
ฮัวหยง / Hua Rong (ในสำเนียงจีนอ่านเป็น ฮวาหรง ; ส่วนในฉบับแปลไทยของสมเด็จเจ้าพระยาบรมมหาศรีสุริยวงศ์ อ่านเป็น ฮวยหยง) เป็นผู้กล้าอันดับที่ 9 ของเขาเหลียงซาน ในเรื่องซ้องกั๋ง เขาถูกบรรยายไว้ว่า เป็นชายหนุ่มรูปร่างดี ไหล่กว้าง เอวเล็ก และมีฝีมือในการยิงธนู เขารับราชการที่ค่ายชิงฟง โดยรับตำแหน่งเป็นขุนนางฝ่ายบู๊ ในขณะที่ หลิวเกา (劉高 ท.เล่ากอ) รับตำแหน่งเป็นขุนนางฝ่ายบุ๋น
== เหตุการณ์ค่ายชิงฟง ==
เมื่อซ่งเจียงมาเยือนค่ายชิงฟง ฮัวหยงก็ได้ต้อนรับเป็นอย่างดี ทางด้านซ่งเจียงก็ได้เล่าความซึ่งอาศัยกับเยี่ยนชุนที่เขาชิงฟง และช่วยเหลือภรรยาของหลิวเกา ฮัวหยงได้ฟังดังนั้นก็พูดว่า "หญิงเช่นนี้ ปล่อยให้พวกโจรทำเสียยับเยินคงดี" ซ่งเจียงก็พูดกับฮัวหยงว่า "นี่พี่เห็นว่า นางเป็นภรรยาของเพื่อนของน้อง ทำไมน้องจึงพูดเช่นนี้" ฮัวหยงจึงได้เล่าความซึ่งตัวหลิวเกาและภรรยา ขูดรีดเงินและคอยรังแกชาวบ้านให้ซ่งเจียงฟัง ซ่งเจียงจึงเสนอแนวคิดผูกมิตรให้ฮัวหยง เพื่อไม่ให้ฮัวหยงมีปัญหากับหลิวเกา
ต่อมา ฮัวหยงกับซ่งเจียงถูกจับ ด้วยข้อหาสมคบคิดกับโจร (ซึ่งตัวหลิวเกา ได้แจ้งความเท็จกับเจ้าเมือง) แต่โชคดีที่เยี่ยนชุนและพรรคพวกได้ช่วยเหลือออกมา ฮัวหยงได้ฆ่าหลิวเกาตาย ส่วนหวงซิ่นต้องขอกำลังหนุนจากเจ้าเมือง ซึ่งทางเจ้าเมืองได้ส่งฉินหมิงมาช่วย แต่แล้วฉินหมิงกับหวงซิ่นก็พาไปเข้ากับซ่งเจียง เมื่อเจ้าเมืองรู้ข่าวการทรยศของฉินหมิง จึงตัดสินใจสั่งประหารครอบครัวของฉินหมิง ทางด้านฮัวหยงได้มอบน้องสาวของตนเอง ไปเป็นภรรยาให้กับฉินหมิง เพื่อทดแทนที่ภรรยาคนเก่าของเขา ซึ่งถูกเจ้าเมืองสั่งประหารไปก่อนหน้านี้
== ชีวิตที่เขาเหลียงซาน และ การเสียชีวิต ==
เมื่อฮัวหยงได้เป็นส่วนหนึ่งของเขาเหลียงซาน ก็ได้ออกรบมาในหลายสมรภูมิ ยกตัวอย่างเช่น เมื่อครั้งศึกที่เมืองเกาถังโจว (高唐州 ท.กอตังจิว ; ปัจจุบันคือเขตเกาถัง มณฑลซานตง) เขาได้สังหาร เซียหยวนฮุ่ย (薛元輝 ท.ซิง่วนฮุย) ซึ่งเป็น 1 ใน 3 ทหารเอกแห่งเมืองเกาถังโจว
ต่อมา เขาได้เป็น 1 ใน 8 ขุนพลทัพหน้า ร่วมกับ จูถง จางชิง หยางจื้อ สวีหนิง สั่วเฉา สื่อจิ้น และ มู่หง อีกทั้งเป็นหนึ่งในผู้กล้าที่รอดตายจากศึกฟางล่าและได้รับรางวัลจากฮ่องเต้ เมื่อฮัวหยงรู้ว่าซ่งเจียงถูกวางยา จึงตัดสินใจไปที่เมืองชูโจวพร้อมกับอู๋ย่ง และได้ผูกคอตายข้างสุสานของซ่งเจียงและหลี่ขุย
== อ้างอิง ==
Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.
ตัวละครในซ้องกั๋ง
แม่น้ำออเรนจ์

แม่น้ำออเรนจ์ (Orange River จากอาฟรีกานส์/ดัตช์: Oranjerivier) เป็นแม่น้ำในประเทศแอฟริกาใต้ ลุ่มน้ำครอบคลุมประเทศแอฟริกาใต้ นามิเบีย และบอตสวานา ต้นน้ำอยู่ที่เทือกเขาดราเคนส์เบิร์ก ประเทศเลโซโท ไหลไปทางทิศตะวันตกผ่านประเทศแอฟริกาใต้ลงสู่มหาสมุทรแอตแลนติก แม่น้ำเป็นเส้นเขตแดนระหว่างประเทศแอฟริกาใต้กับนามิเบีย และประเทศแอฟริกาใต้กับเลโซโท แม่น้ำออเรนจ์มีบทบาทสำคัญแก่เศรษฐกิจแอฟริกาใต้ทั้งทางด้านชลประทานและไฟฟ้าพลังน้ำ
ชื่อของแม่น้ำตั้งชื่อเพื่อเป็นเกียรติแก่ราชวงศ์ออเรนจ์-นัสเซาของเนเธอร์แลนด์ ตั้งโดยนักสำรวจชาวดัตช์ รอเบิร์ต จาคอป กอร์ดอน
==อ้างอิง==
ออเรนจ์
ออเรนจ์
ออเรนจ์
ดราเคนส์เบิร์ก

ดราเคนส์เบิร์ก (อาฟรีกานส์: Drakensberge, ซูลู: uKhahlamba, โซโท: Maluti, Drakensberg) เป็นชื่อเรียกของผาชันใหญ่ส่วนตะวันออกบริเวณที่ราบแอฟริกาใต้ตอนกลาง ผาชันนี้มีระดับความสูง  สร้างเป็นชายแดนประเทศแอฟริกาใต้กับเลโซโท

ดราเคนส์เบิร์กมีความยาวมากกว่า  เริ่มตั้งแต่ทางใต้ของจังหวัดอีสเทิร์นเคป เมื่อดูจากทิศใต้ไปทิศเหนือ สร้างเป็นเขตแดนกับประเทศเลโซโทกับจังหวัดอีสเทิร์นเคป และสร้างเป็นเขตแดนระหว่างประเทศเลโซโทกับจังหวัดควาซูลู-นาตัล จากนั้นสร้างเขตแดนจังหวัดควาซูลู-นาตัลกับจังหวัดฟรีสเตต จากนั้นสร้างเขตแดนจังหวัดควาซูลู-นาตัลกับจังหวัดพูมาลังกา จากนั้นเคลื่อนตัวไปทางเหนืออีกครั้งไปยังโฮตส์พรุต (Hoedspruit) ทางตะวันออกเฉียงใต้ของจังหวัดลิมโปโป และเคลื่อนไปทางตะวันตกไปยังทซานีน (Tzaneen) ของจังหวัดลิมโปโป จากนั้นเคลื่อนตัววไปทางตะวันตกอีกครั้งที่โมโคเพน (Mokopane) หรือรู้จักในชื่อ เทือกเขาสไตรด์ปูร์ด (Strydpoort)
==อ้างอิง==
เทือกเขาในทวีปแอฟริกา
แหล่งมรดกโลกในประเทศแอฟริกาใต้